 Metodický list
	Téma: V pekárni

Ročník : II.
Predmet: Prirodoveda
Cieľ: Poznať pekárenské výrobky, postup pri pečení chleba.

Obsah : 

1.) - Poznať vznik základnej suroviny na výrobu chleba a postup pri jeho pečení.

2.) - Rozoznať trvanlivé a netrvanlivé pečivo a poznať a vedieť vysvetliť pojmy biele, tmavé a celozrnné pečivo, utvárať schopnosť vážiť si čo máme.

Vyučovacie ciele:

· Poznať vznik múky 

· Vedieť pomenovať ďalšie suroviny na pečenie chleba

· Poznať postup pečenia chleba

· Rozoznať trvanlivé a netrvanlivé pečivo

· Vedieť vysvetliť pojmy biele, tmavé a celozrnné pečivo

· Vzťah k „Božiemu daru“- chlebu, iným potravinám a jedlu všeobecne.

Učebný cieľ: Poznať vznik základnej suroviny na výrobu chleba a postup pri jeho pečení.

Pomôcky : IKT technika, pracovné listy, suroviny na pečenie chleba

Postup :    
ÚVOD :  Motivácia

A / Na základe dramatizácie procesu vzniku múky (sejba, klíčenie zrnka, rast klasu, žatva, mlátenie klasov, mletie v mlyne) nakresliť a popísať vznik múky.

B/ V skupine za pomoci encyklopédie vybrať a pomenovať suroviny na výrobu chleba (múka, droždie, voda, soľ, rasca, cukor, vajce).

HLAVNÁ ČASŤ :

· V skupinách na základe obrázkového postupu výroby cesta, vytvoriť v skupine cesto na chlieb (zarobenie, miesenie, kysnutie, tvarovanie, sádzanie).

· Zoraď obrázky podľa toho ako za sebou nasleduje postup prípravy cesta na chlieb.

V obálke na lavici máš správny postup. Skontroluj či si ten svoj vytvoril správne.

·      Na základe obrázkového postupu vytvor svoje vlastné cesto na chlieb.

·      Vytvorené pečivo odnesieme do kuchyne a pozorujeme ako sa pečie.

·  Napíš, alebo nakresli aké ešte iné poznáš trvanlivé a netrvanlivé pečivo.

ZÁVER :

Predstav si že si chlieb. Ležíš v regáli. Ostávaš sám ako sa cítiš?, Si chlieb v špinavom koši. Čo si myslíš o človeku, ktorý ťa tam odhodil?

Deti samostatne podľa svojich pocitov verbálne vyjadrujú svoje myšlienky, vyjadrujú pohybom, mimikou ako sa cítia (ako chlieb). V kruhu sa rozprávajú s učiteľom o správnosti nášho konania a  o úcte k práci iných ľudí. 


	


Pracovný list (príloha č. 1)

1. Ako sa volá tento druh chleba?           ..............................................................................                                                                              [image: image1.png]



2. Napíš tri suroviny z ktorých sa vyrába pečivo.          ................................................................................................................................................

3. Nakresli zelený kvietok pod trvanlivé pekárenské výrobky a červený pod netrvanlivé.

4.  Usporiadaj správne:   pečenie, kysnutie, sádzanie, zarobenie na cesto, tvarovanie, miesenie.

................................................................................................................................................

5. Hádanka:
  Keď sa neurodím, nemôžu bezo mňa byť-

  keď sa urodím, nakoniec ma do pece strčia.

  Čo som?      (bielhc)


...........................................

6. 
Kto je na obrázku a čo robí?

............................................................................................................

